title: 2013/580/EU: Europa-Parlamentets afgørelse af 17. april 2013 om decharge for gennemførelsen af budgettet for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011

text:
               16.11.2013

               DA

               Den Europæiske Unions Tidende

               L 308/241

      EUROPA-PARLAMENTETS AFGØRELSE

   af 17. april 2013
   om decharge for gennemførelsen af budgettet for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011
   (2013/580/EU)
   EUROPA-PARLAMENTET,

               —

               der henviser til det endelige årsregnskab for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011,

               —

               der henviser til Revisionsrettens beretning om årsregnskabet for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011 med myndighedens svar (1),

               —

               der henviser til Rådets henstilling af 12. februar 2013 (05753/2013 — C7-0041/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (4), særlig artikel 64,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Økonomi- og Valutaudvalget (A7-0114/2013),

               1.

               meddeler den administrerende direktør for Den Europæiske Tilsynsmyndighed for Forsikrings- og Arbejdsmarkedspensionsordninger decharge for gennemførelsen af myndighedens budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Den Europæiske Tilsynsmyndighed for Forsikrings- og Arbejdsmarkedspensionsordninger, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 388 af 15.12.2012, s. 104.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 331 af 15.12.2010, s. 48.

      (5)  EFT L 357 af 31.12.2002, s. 72.

         EUROPA-PARLAMENTETS BESLUTNING

      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011,

                  —

                  der henviser til Revisionsrettens beretning om årsregnskabet for Den Europæiske Tilsynsmyndighed for Forsikrings- og Arbejdsmarkedspensionsordninger for regnskabsåret 2011 med myndighedens svar (1),

                  —

                  der henviser til Rådets henstilling af 12. februar 2013 (05753/2013 — C7-0041/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185;

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (4), særlig artikel 64,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Økonomi- og Valutaudvalget (A7-0114/2013),

                  A.

                  der henviser til, at Revisionsretten har fastslået, at den har fået rimelig sikkerhed for, at Den Europæiske Tilsynsmyndighed for Forsikrings- og Arbejdsmarkedspensionsordningers (myndigheden) årsregnskab for regnskabsåret 2011 er rigtigt, og at de underliggende transaktioner er lovlige og formelt rigtige,

                  B.

                  henviser til, at myndigheden, der er et nyt agentur, som ligger i Frankfurt, blev oprettet ved forordning (EU) nr. 1094/2010 og officielt påbegyndte sine aktiviteter den 1. januar 2011 som en uafhængig myndighed,

                  C.

                  der henviser til, at myndigheden bør vurderes på baggrund af dens retlige overgang fra forgængeren, Det Europæiske Tilsynsudvalg for Forsikrings- og Arbejdsmarkedspensionsordninger (CEIOPS), og at den følgelig, bortset fra sit nye mandat, har overtaget alle eksisterende og igangværende opgaver og ansvar fra CEIOPS (alle CEIOPS's aktiver, passiver og igangværende operationer blev automatisk overført til den nye myndighed),

                  D.

                  der henviser til, at myndigheden er en integreret del af Det Europæiske Finanstilsynssystem og arbejder tæt sammen med sine søsterorganisationer, Den Europæiske Banktilsynsmyndighed og Den Europæiske Værdipapir- og Markedstilsynsmyndighed, i Det Fælles Udvalg samt med Det Europæiske Udvalg for Systemiske Risici,

                  E.

                  der henviser til, at myndighedens samlede budget for regnskabsåret 2011 var på 10 667 000 EUR,

                  F.

                  der henviser til, at 55 % af myndighedens 2011-budget i overensstemmelse med forordningen om dens oprettelse (6) blev finansieret gennem bidrag fra medlemsstaterne og EFTA-landene og 45 % over Unionens budget,

                  G.

                  der henviser til, at myndigheden ved udgangen af 2011 registrerede et positivt budgetresultat på 2 804 969 EUR (7) (efter fratrækning af valutakursforskelle, der beløb sig til 2 437,59 EUR), som blev registreret i regnskabet som gæld til Kommissionen,

         Budgetmæssig og økonomisk forvaltning

                  1.

                  noterer sig, at Unionens oprindelige bidrag til myndighedens budget for 2011 ifølge budgetberetningen (8) var på 4 267 000 EUR i 2011; bemærker, at dette var myndighedens første driftsår;

                  2.

                  konstaterer på baggrund af årsregnskabet, at myndighedens samlede tildelte budget for 2011 udgjorde 10 667 000 EUR; bemærker endvidere, at de samlede budgetindtægter var på 9 387 070,78 EUR (inklusive 5 120 035,36 EUR, som udgør 80 % af den del af medlemsstaternes budget, der blev indkasseret i 2011);

                  3.

                  erindrer om, at det fremgår af årsregnskabet, at det bevilgede bidrag fra nationale tilsynsmyndigheder beløb sig til 6 400 200 EUR, mens det reelt indkasserede bidrag var på 5 120 035,36 EUR; opfordrer medlemsstaterne til over for dechargemyndigheden at redegøre for, hvorfor bidragene kun udgjorde 80 % af det oprindeligt forudsatte beløb; anmoder medlemsstaterne om at bidrage med deres fulde andel i fremtiden, når myndigheden er fuldt etableret, da den ellers ikke vil kunne udføre de opgaver, den har fået tildelt, ordentligt;

                  4.

                  konstaterer med bekymring, at finansforordningens bestemmelser ikke fuldt ud er tilpasset myndighedens finansieringsordning, eftersom 55 % af budgettet finansieres med bidrag fra medlemsstaterne og EFTA-landene; mener, at spørgsmålet bør tages op, senest i forbindelse med den næste revision af finansforordningen for så vidt angår agenturer, og opfordrer Kommissionen til at vurdere situationen og forelægge dechargemyndigheden en rapport herom;

                  5.

                  opfordrer Kommissionen til at undersøge alle muligheder for en ny, langsigtet bæredygtig finansiering af myndigheden, som beskytter dens uafhængighed, i forbindelse med Kommissionens næste revision af agenturernes arbejde og finansieringsordninger, som skal forelægges senest den 2. januar 2014;

                  6.

                  opfordrer Kommissionen til at vurdere mulighederne for at udarbejde et forslag, der sikrer, at budgetterne for de tre europæiske tilsynsmyndigheder (ESA'erne) finansieres fuldt ud over Unionens budget;

                  7.

                  bemærker i årsregnskabet, at myndigheden i 2011 hovedsageligt fokuserede på etablering og yderligere ekspansion;

                  8.

                  understreger betydningen af en passende ligevægt mellem på den ene side det bevilgede budget og de disponible stillinger og på den anden side de opgaver, myndigheden pålægges, idet et misforhold kan nødvendiggøre løsninger, der ikke er optimale, for så vidt angår ansættelse sammenlignet med inddragelse af nationale eksperter; er bekymret over det faktum, at Kommissionen ændrede stillingsfortegnelsen efter forslag fra myndigheden uden klart at angive dette; opfordrer Kommissionen til at sikre fuldstændig gennemsigtighed på dette og andre områder, som potentielt kan forhindre, at myndigheden fungerer uafhængigt og effektivt;

                  9.

                  bemærker, at der i de foreløbige konklusioner fra IMF's evaluering af den finansielle sektor fra december 2012 bliver givet udtryk for bekymring med hensyn til Unionen, og det anbefales at øge ESA'ernes ressourcer og beføjelser, således at de får mulighed for at gennemføre deres mandater med succes og øge deres operationelle uafhængighed;

                  10.

                  bemærker, at det fremgår af årsregnskabet, at styrelsesudvalget på myndighedens konstituerende møde den 10. januar 2011 vedtog og godkendte de vigtigste finansielle bestemmelser og myndighedens finansforordning, således at den kunne varetage sine beføjelser som en europæisk myndighed;

         Regnskabssystem

                  11.

                  bemærker i årsregnskabet (9), at den standardiserede og almindelige budgetstruktur, som myndigheden vedtog i begyndelsen af 2011, måtte tilpasses de reelle behov;

                  12.

                  erfarer af årsregnskabet, at myndigheden den 19. april 2011 indførte periodiseret regnskabsføring (ABAC), som er det regnskabssystem, Kommissionen anvender til budgetregnskab; bemærker endvidere, at myndigheden i overgangsperioden fra den 1. januar til den 19. april 2011 brugte et Excel-baseret værktøj til sit budgetregnskab, og at der på overgangstidspunktet blev udarbejdet en rapport med forpligtelser og betalinger indlæst i ABAC;

                  13.

                  tager til efterretning, at betalinger foretaget forud for gennemførelsen af ABAC kun afspejles i overgangsordningen og ikke i ABAC; bemærker, at der, hver gang der registreres en rapport om budgetmæssigt forbrug og gennemførelse fra ABAC, foretages en manuel sammenlægning i et Excel-regneark for at sikre en fuldstændig afspejling af det oprindelige budget og forbruget af forpligtelser og betalinger for hele regnskabsåret;

                  14.

                  bemærker i årsregnskabet, at alle finansielle transaktioner fra 2012 og fremefter vil fremgå fuldt ud af ABAC;

                  15.

                  bemærker i årsregnskabet, at myndigheden med henblik på det almindelige regnskab den 19. april 2011 implementerede SAP, som er et system, der er direkte forbundet med ABAC, som er det system, Kommissionen bruger; bemærker endvidere, at myndigheden indtil denne dato brugte SAGE (10), som var det system, CEIOPS anvendte til regnskabsføring, og at der den 19. april 2011 blev udarbejdet en overgangsbalance;

                  16.

                  bemærker, at myndigheden i september 2011 indførte Kommissionens system til registrering af aktiver (ABAC-aktiver) for fysisk at kunne spore de enkelte anlægsaktiver (ABAC-aktiver er integreret i myndighedens regnskabssystem);

                  17.

                  glæder sig over valideringen af myndighedens regnskabssystem af den eksterne revisor, Deloitte Consulting (11); bemærker, at gennemgangen af myndighedens regnskabssystem fandt sted i oktober 2012;

                  18.

                  bemærker, at myndighedens regnskabssystem ifølge Deloittes rapport på baggrund af den gennemførte kontrol med overholdelse af valideringskriterierne generelt overholder de kriterier, som Kommissionen (Generaldirektoratet for Budget) har opstillet;

                  19.

                  noterer sig, at Deloitte i sin rapport påpeger en række områder, der kan forbedres (vedrørende myndighedens brugeradgangsrettigheder i ABAC, som ikke er i overensstemmelse med de nuværende ansvarsområder, brugeradgangsforvaltningen og ABAC-uddannelsesrelaterede aspekter), og som myndigheden vil tage sig af i 2013; noterer sig endvidere, at disse forbedringer ikke har nogen betydelig indvirkning på den generelle overholdelse;

         Budgetgennemførelse

                  20.

                  bemærker på baggrund af årsregnskabet, at myndigheden registrerede en budgetgennemførelsesgrad på 61,68 % for forpligtelser og på 58,84 % for betalinger ved udgangen af det første driftsår;

                  21.

                  konstaterer, at gennemførelsesgraden for forpligtelser under afsnit I (Personaleudgifter) var på 92,79 % og udgjorde hoveddrivkraften bag gennemførelsesgraden; bemærker endvidere, at den høje budgetgennemførelsesgrad i afsnit I, især i myndighedens første driftsår, afspejler sammenhængen mellem dens anmodninger om personale og dens mål, og styrker argumenterne til fordel for anmodningerne om personale i 2012 og 2013;

                  22.

                  bemærker på baggrund af årsregnskabet, at den væsentligste faktor bag den høje budgetgennemførelse var en 100 % udnyttelse af stillingsfortegnelsen for 2011;

                  23.

                  noterer sig på baggrund af årsregnskabet den meget lave gennemførelsesgrad for forpligtelserne på 60,41 % i afsnit II (Administrative udgifter); bemærker, at 2011 var et overgangsår fra CEIOPS til myndigheden og et forberedende år for nye procedurer og ansøgninger; opfordrer myndigheden til at underrette dechargemyndigheden om de foranstaltninger, der er truffet for udbedre denne mangel; opfordrer myndigheden til at informere dechargemyndigheden om de foranstaltninger der træffes for at forbedre resultaterne, idet den lave gennemførelsesgrad er udtryk for vanskeligheder for så vidt angår budgetplanlægning og -gennemførelse;

                  24.

                  bemærker, at det ifølge myndigheden forventes, at en stor mængde oversættelser, forskrifter og procedurer på alle officielle EU-sprog vil blive behandlet fra 2012 og frem; bemærker endvidere, at myndigheden, hvor det er muligt, har reduceret udgifterne til afholdelse af møder, navnlig i tilsynsrådet og styrelsesudvalg, og at denne fremgangsmåde også blev brugt med hensyn til informations- og publikationsudgifter (CEIOPS's årsberetning for 2010 blev kun offentliggjort på hjemmesiden for at nedbringe omkostningerne yderligere);

                  25.

                  noterer sig, at gennemførelsesgraden for forpligtelser under afsnit II ifølge myndigheden var gennemsnitlig, fordi myndigheden bestræbte sig på at finde områder, hvor omkostningerne kunne nedbringes, og at den prioriterede disse bestræbelser højere end det faktum, at der var disponible midler på budgettet for det første år;

                  26.

                  bemærker på baggrund af årsregnskabet den meget lave gennemførelsesgrad for forpligtelser på 11,73 % i afsnit III (»Aktionsudgifter«); opfordrer myndigheden til at informere dechargemyndigheden om de foranstaltninger der træffes, for at forbedre resultaterne, idet den lave gennemførelsesgrad er udtryk for vanskeligheder for så vidt angår budgetplanlægning og -gennemførelse;

                  27.

                  noterer sig, at gennemførelsesgraden for forpligtelser under afsnit III ifølge myndigheden var meget lav som følge af beslutningen om ikke at indgå forpligtelser for og ikke anvende det budgetterede beløb til informationsteknologi (it-projekter) på så centrale områder, uden at tilsynsrådet havde truffet en klar strategisk afgørelse; bemærker endvidere, at tilsynsrådet i oktober 2011 vedtog myndighedens dataspecifikationsrapport om bl.a. udveksling af personoplysninger til bestemte formål og gav udvalget om informationsteknologi og data (ITDC) mandat til at videreudvikle dataspecifikationsrapporten;

                  28.

                  bemærker, at ITDC ifølge årsregnskabet skulle påbegynde indkøb og implementering af it-systemer i februar 2012;

                  29.

                  konstaterer, at forpligtelsesbevillingerne i 2011 ifølge myndighedens årsberetning (12) udgjorde 6 579 663 EUR eller 62 % af budgettet for 2011, hvoraf 6 276 158,59 EUR blev udbetalt og 303 504,79 EUR automatisk blev fremført til 2012;

         Udbudsprocedurer

                  30.

                  konstaterer, at de udbudsprocedurer, Revisionsretten gennemgik, ifølge Retten ikke stemte fuldt ud overens med bestemmelserne i den almindelige finansforordning; opfordrer myndigheden til at sikre, at alle nye kontrakter indgås i fuld overensstemmelse med EU's regler om offentlige indkøb;

                  31.

                  bemærker, at myndigheden den 1. juni 2012 ansatte en indkøbsmedarbejder, at der er fastlagt arbejdsgange for indkøb, at medarbejderne har modtaget information om og undervisning i EU's udbudsregler, at der er udarbejdet kontraktmodeller, og at alle udbudsprocedurer iværksættes i overensstemmelse med de relevante EU-regler om offentlige indkøb;

         Ansættelsesprocedurer

                  32.

                  noterer sig, at myndigheden har bragt sine ansættelsesprocedurer i overensstemmelse med Revisionsrettens anbefalinger; opfordrer myndigheden til at underrette dechargemyndigheden om de foranstaltninger, der er truffet for at forbedre ansættelsesprocedurerne; mener, at nogle af personalevedtægtens bestemmelser vil kunne udgøre en anseelig administrativ byrde; tilskynder derfor Kommissionen til at tillade en vis grad af forenkling under personalevedtægtens artikel 110, for så vidt angår agenturerne;

                  33.

                  bemærker, at 2011 ifølge årsregnskabet (13) var et afgørende år for myndighedens etablering og udbygningen af de menneskelige ressourcer, der skal varetage myndighedens nye funktioner og opgaver; bemærker, at myndighedens personale den 31. december 2012 bestod af 46 midlertidigt ansatte, seks kontraktansatte og fire udstationerede nationale eksperter, hvilket giver i alt 56 ansatte;

                  34.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (14) om præstation, økonomisk forvaltning og kontrol med agenturer.

         (1)  EUT C 388 af 15.12.2012, s. 104.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EUT L 331 af 15.12.2010, s. 48.

         (5)  EFT L 357 af 31.12.2002, s. 72.

         (6)  EUT L 331 af 15.12.2010, s. 12, artikel 62, stk. 1.

         (7)  Årsregnskab 2011, s. 36.

         (8)  Budgetberetning 2011, s. 2.

         (9)  Årsregnskab 2011, s. 31.

         (10)  SAGE er et regnskabssystem, der er skræddersyet til små og mellemstore virksomheder, organisationer og institutioner.

         (11)  European Banking Authority (EBA), Validation of accounting systems, 19.11.2012, Deloitte.

         (12)  Årsberetning 2011, s. 38.

         (13)  Årsregnskab 2011, s. 47-48.

         (14)  Vedtagne tekster, P7_TA(2013)0134 (Se side 374 i denne EUT).


title: Godkendelse af Kommissionen (ændring af forretningsordenen) Europa-Parlamentets afgørelse af 8. juli 2008 om ændring af Europa-Parlamentets forretningsorden med hensyn til godkendelse af Kommissionen (2007/2128(REG))

text:
               3.12.2009

               DA

               Den Europæiske Unions Tidende

               CE 294/82

         Tirsdag, den 8. juli 2008Godkendelse af Kommissionen (ændring af forretningsordenen)
   P6_TA(2008)0328
   Europa-Parlamentets afgørelse af 8. juli 2008 om ændring af Europa-Parlamentets forretningsorden med hensyn til godkendelse af Kommissionen (2007/2128(REG))
   2009/C 294 E/21

      Europa-Parlamentet,
   der henviser til formandens skrivelse af 14. december 2006,
   der henviser til sin beslutning af 1. december 2005 om proceduren for Europa-Parlamentets godkendelse af Kommissionen (1),
   der henviser til forretningsordenens artikel 201 og 202,
   der henviser til betænkning fra Udvalget om Konstitutionelle Anliggender (A6-0198/2008),

               1.

               vedtager at optage nedenstående ændringer i forretningsordenen;

               2.

               gør opmærksom på, at disse ændringer træder i kraft den første dag i den næste mødeperiode;

               3.

               pålægger sin formand at sende denne afgørelse til Rådet og Kommissionen til orientering.

               NUVÆRENDE ORDLYD

               ÆNDRING

                  Ændring 1

                  Europa-Parlamentets forretningsorden

                  Artikel 99 — stk. 2

                           2.

                           Udvalget opfordrer det
                                 indstillede
                               medlem til at afgive en redegørelse og besvare spørgsmål.

                           2.

                                 Det eller de relevante udvalg
                               opfordrer det
                                 udpegede
                               medlem
                                 af Kommissionen
                               til at afgive en redegørelse og besvare spørgsmål.
                                 Høringerne tilrettelægges på en sådan måde, at de udpegede medlemmer af Kommissionen får mulighed for at fremlægge alle relevante oplysninger for Parlamentet. Der er fastsat bestemmelser om tilrettelæggelsen af høringerne i et bilag til forretningsordenen (2)

                              .

                  Ændring 2

                  Europa-Parlamentets forretningsorden

                  Artikel 99 — stk. 6

                           6.

                                 Sker der ændringer
                               i fordelingen af Kommissionens porteføljer under mandatet, opfordres de pågældende medlemmer af Kommissionen til at møde for
                                 det
                               udvalg, der er kompetent med hensyn til det pågældende ansvarsområde.

                           6.

                                 I tilfælde af en væsentlig ændring
                               i fordelingen af Kommissionens porteføljer under mandatet
                                 , besættelse af en ledig post eller udnævnelse af et nyt medlem af Kommissionen efter en ny medlemsstats tiltrædelse,
                               opfordres de pågældende medlemmer af Kommissionen til at møde for
                                 de
                               udvalg, der er
                                 kompetente
                               med hensyn til det pågældende ansvarsområde
                                 i overensstemmelse med stk. 2
                              .

                  Ændring 3

                  Europa-Parlamentets forretningsorden

                  Bilag XVI b (nyt)

                     BILAG XVIb

                     Procedure for godkendelse af Kommissionen

                                 1.

                              Følgende principper, kriterier og retningslinjer finder anvendelse, når den samlede Kommission som kollegium underkastes Parlamentets godkendelse ved afstemning:

                                             a)

                                             Vurderingskriterier

                                          Parlamentet vurderer de udpegede kommissionsmedlemmer på grundlag af deres almindelige duelighed, europæiske engagement og personlige uafhængighed. Det vurderer kandidaternes viden om deres forventede ansvarsområde samt deres kommunikationsevner.

                                          Parlamentet lægger særlig vægt på at opnå ligevægt mellem kønnene. Parlamentet kan udtale sig om den valgte formands fordeling af ansvarsområder.

                                          Parlamentet kan indhente de oplysninger, der er relevante for at tage stilling til de udpegede medlemmers egnethed. De forventes at fremlægge oplysninger om alle deres økonomiske interesser.

                                             b)

                                             Høringer

                                          Hvert enkelt udpeget kommissionsmedlem indbydes til at give møde for det eller de kompetente udvalg til en enkelt høring. Disse høringer er offentlige.

                                          Høringerne tilrettelægges af Formandskonferencen og Udvalgsformandskonferencen i fællesskab. Der vil blive truffet de nødvendige foranstaltninger for at samle de kompetente udvalg i tilfælde, hvor ansvarsområderne er blandede. Der er tre muligheder:

                                                         i)

                                                         hvis det udpegede kommissionsmedlems ansvarsområde kun vedrører et enkelt parlamentsudvalgs sagsområde, høres den pågældende kun af dette udvalg

                                                         ii)

                                                         hvis det udpegede kommissionsmedlems ansvarsområde vedrører mere end et udvalgs sagsområde i stort set samme omfang, høres den pågældende af disse udvalg i fællesskab

                                                         iii)

                                                         hvis det udpegede kommissionsmedlems ansvarsområde overvejende vedrører ét udvalgs sagsområde og kun i begrænset omfang mindst et andet udvalgs sagsområde, høres den pågældende af det udvalg, der hovedsagelig er kompetent, og dette udvalg indbyder det andet eller de andre udvalg til at deltage i høringen.

                                          Den valgte formand for Kommissionen høres fuldt ud om disse tiltag.

                                          Udvalgene fremsender skriftlige spørgsmål til de udpegede kommissionsmedlemmer i god tid før høringerne. Antallet af selvstændige skriftlige spørgsmål begrænses til fem pr. kompetent udvalg.

                                          Høringerne finder sted under betingelser, der giver de udpegede kommissionsmedlemmer lige og rimelige muligheder for at præsentere sig selv og deres synspunkter.

                                          De udpegede kommissionsmedlemmer opfordres til at indlede høringen med en mundtlig redegørelse på højst 20 minutter. Formålet med høringerne er at etablere en pluralistisk politisk dialog mellem de udpegede kommissionsmedlemmer og medlemmerne. Inden høringen afsluttes, får det udpegede kommissionsmedlem mulighed for at afgive en kort afsluttende erklæring.

                                             c)

                                             Evaluering

                                          En indekseret videooptagelse af høringerne gøres tilgængelig for offentligheden inden for 24 timer.

                                          Udvalgene mødes straks efter høringen for at evaluere de enkelte udpegede kommissionsmedlemmer. Disse møder afholdes for lukkede døre. Udvalgene anmodes om at tage stilling til, om det udpegede kommissionsmedlem efter deres opfattelse er kvalificeret både til at optræde som medlem af kommissærkollegiet og til at udføre de særlige opgaver, som den pågældende er blevet tildelt. Hvis udvalget ikke er i stand til at nå til enighed om begge disse punkter, sætter udvalgets formand som sidste udvej de to afgørelser til hemmelig afstemning. Udvalgenes evalueringsudtalelser offentliggøres og fremlægges på et fælles møde mellem Formandskonferencen og Udvalgsformandskonferencen, der holdes for lukkede døre. Efter en drøftelse erklærer Formandskonferencen og Udvalgsformandskonferencen høringerne for afsluttet, medmindre de beslutter sig for at søge yderligere oplysninger.

                                          Den valgte formand for Kommissionen præsenterer sit kollegium af udpegede kommissionsmedlemmer og forelægger Kommissionens program på et møde i Parlamentet, hvortil alle medlemmer af Rådet er indbudt. Præsentationen efterfølges af en forhandling. Som afslutning på forhandlingen kan en politisk gruppe eller mindst 40 medlemmer fremsætte et beslutningsforslag. Artikel 103, stk. 3, 4 og 5 finder anvendelse. Efter afstemningen om beslutningsforslaget stemmer Parlamentet om, hvorvidt det kan godkende udnævnelsen af den valgte formand og de udpegede kommissionsmedlemmer. Parlamentet træffer afgørelse med et flertal af de afgivne stemmer ved navneopråb. Det kan udsætte afstemningen til næste møde.

                                 2.

                              Der træffes følgende foranstaltninger i tilfælde af ændringer i kommissærkollegiets sammensætning eller væsentlige ændringer i fordelingen af Kommissionens porteføljer under mandatperioden:

                                             a)

                                             Når en ledig post skal besættes som følge af frivillig fratræden, afskedigelse eller dødsfald, indbyder Parlamentet ufortøvet det udpegede kommissionsmedlem til at deltage i en høring under samme betingelser som fastsat i stk. 1.

                                             b)

                                             Når en ny medlemsstat tiltræder, indbyder Parlamentet det udpegede kommissionsmedlem til at deltage i en høring under samme betingelser som fastsat i stk. 1.

                                             c)

                                             Når der sker en væsentlig ændring i fordelingen af porteføljer, indbydes de berørte kommissionsmedlemmer til at give møde for de relevante udvalg, før de overtager deres nye ansvarsområder.

                                 Uanset proceduren i punkt 1, litra c), tredje afsnit, foretages der hemmelig afstemning, når afstemningen på plenarmødet vedrører udnævnelsen af et enkelt kommissionsmedlem.

      (1)  EUT C 285 E af 22.11.2006, s. 137.

      (2)
         Se bilag XVI b.


title: RÅDETS AFGØRELSE af 25. februar 1991 om indgåelse af samarbejdsaftalen mellem Det Europæiske Økonomiske Fællesskab og Republikken Østrig om den europæiske plan til stimulering af økonomisk videnskab (SPES) (91/117/EØF) #

text:
Avis juridique important

|

31991D0117

RÅDETS AFGØRELSE af 25. februar 1991 om indgåelse af samarbejdsaftalen mellem Det Europæiske Økonomiske Fællesskab og Republikken Østrig om den europæiske plan til stimulering af økonomisk videnskab (SPES) (91/117/EØF)  -

EF-Tidende nr. L 061 af 07/03/1991 s. 0001

RAADETS AFGOERELSE af 25. februar 1991 om indgaaelse af samarbejdsaftalen mellem Det Europaeiske OEkonomiske Faellesskab og Republikken OEstrig om den europaeiske plan til stimulering af oekonomisk videnskab (SPES) (91/117/EOEF)RAADET FOR DE EUROPAEISKEFAELLESSKABER HAR -under henvisning til Traktaten om Oprettelse af Det Europaeiske OEkonomiske Faellesskab, saerlig artikel 130 Q, stk. 2,under henvisning til forslag fra Kommissionen (1),i samarbejde med Europa-Parlamentet (2),under henvisning til udtalelse fra Det OEkonomiske og Sociale Udvalg (3), ogud fra foelgende betragtninger:Raadet vedtog ved beslutning 89/118/EOEF (4) en europaeisk plan til stimulering af oekonomisk videnskab (1989-1992); ved denne beslutnings artikel 5 bemyndiges Kommissionen til at foere forhandlinger om aftaler med tredjelande, isaer med de europaeiske lande, der har indgaaet rammeaftaler om videnskabeligt og teknisk samarbejde med Faellesskabet, med henblik paa helt eller delvis at sikre deres medvirken i programmet;Raadet godkendte ved afgoerelse 87/177/EOEF (5) indgaaelsen paa Det Europaeiske OEkonomiske Faellesskabs vegne af rammeaftalen om videnskabeligt og teknisk samarbejde mellem De Europaeiske Faellesskaber og, blandt andre, Republikken OEstrig;samarbejdsaftalen mellem Det Europaeiske OEkonomiske Faellesskab og Republikken OEstrig om den europaeiske plan til stimulering af oekonomisk videnskab (SPES) boer godkendes -TRUFFET FOELGENDE AFGOERELSE: Artikel 1Samarbejdsaftalen mellem Det Europaeiske OEkonomiske Faellesskab og Republikken OEstrig om den europaeiske plan til stimulering af oekonomisk videnskab (SPES) godkendes herved paa Faellesskabets vegne.Teksten til aftalen er knyttet til denne afgoerelse. Artikel 2Formanden for Raadet foranstalter den notifikation, der er naevnt i aftalens artikel 10.Udfaerdiget i Bruxelles, den 25. februar 1991.Paa Raadets vegneJ.-C. JUNCKERFormand(1) EFT nr. C 148 af 16. 6. 1990, s. 1.(2) FT nr. C 284 af 12. 11. 1990, s. 72, og afgoerelse af 24. januar 1991 (endnu ikke offentliggjort i Tidende).(3) EFT nr. C 31 af 6. 2. 1991, s. 37.(4) EFT nr. L 44 af 16. 2. 1989, s. 43.(5) EFT nr. L 71 af 14. 3. 1987, s. 29.


title: 2014/718/EU: Rådets afgørelse af 8. oktober 2014 om indgåelse på Den Europæiske Unions og dens medlemsstaters vegne af protokollen til rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side for at tage hensyn til Republikken Kroatiens tiltrædelse af Den Europæiske Union

text:
               18.10.2014

               DA

               Den Europæiske Unions Tidende

               L 300/3

         RÅDETS AFGØRELSE
   af 8. oktober 2014
   om indgåelse på Den Europæiske Unions og dens medlemsstaters vegne af protokollen til rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side for at tage hensyn til Republikken Kroatiens tiltrædelse af Den Europæiske Union

      (2014/718/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207og 209 sammenholdt med artikel 218, stk. 5,
   under henvisning til akten om Republikken Kroatiens tiltrædelse, særlig artikel 6, stk. 2,
   under henvisning til forslag fra Europa-Kommissionen, og
   ud fra følgende betragtninger:

               (1)

               I henhold til artikel 6, stk. 2, i akten om Republikken Kroatiens tiltrædelse (»tiltrædelsesakten«) skal Republikken Kroatiens tiltrædelse af rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side (»aftalen«) godkendes ved indgåelse af en protokol til aftalen (»protokollen«). I henhold til artikel 6, stk. 2, i tiltrædelsesakten skal der anvendes en forenklet procedure for en sådan tiltrædelse, hvorefter en protokol indgås af Rådet, der træffer afgørelse med enstemmighed på medlemsstaternes vegne, og af de pågældende tredjelande.

               (2)

               Den 14. september 2012 bemyndigede Rådet Kommissionen til at indlede forhandlinger med de pågældende tredjelande. Forhandlingerne med Republikken Filippinerne blev afsluttet tilfredsstillende med parafering af protokollen den 16. januar 2014.

               (3)

               Protokollen bør undertegnes på Den Europæiske Unions og dens medlemsstaters vegne med forbehold af dens indgåelse på et senere tidspunkt —

         VEDTAGET DENNE AFGØRELSE:
   Artikel 1
   Undertegnelsen på Den Europæiske Unions og dens medlemsstaters vegne af protokollen til rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side for at tage hensyn til Republikken Kroatiens tiltrædelse af Den Europæiske Union godkendes hermed med forbehold af protokollens indgåelse.
   Teksten til protokollen offentliggøres sammen med afgørelsen om dens indgåelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne protokollen på vegne af Unionen og dens medlemsstater.
   Artikel 3
   Denne afgørelse træder i kraft på dagen for vedtagelsen.

      Udfærdiget i Luxembourg, den 8. oktober 2014.

            På Rådets vegne

         M. LUPI

            Formand


title: 2012/54/EU: Rådets afgørelse af 23. januar 2012 om den holdning, som Den Europæiske Union skal indtage i Det Blandede EØS-udvalg til ændring af bilag XIII (Transport) til EØS-aftalen

text:
               1.2.2012

               DA

               Den Europæiske Unions Tidende

               L 29/1

         RÅDETS AFGØRELSE
   af 23. januar 2012
   om den holdning, som Den Europæiske Union skal indtage i Det Blandede EØS-udvalg til ændring af bilag XIII (Transport) til EØS-aftalen
   (2012/54/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, og artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:

               (1)

               Bilag XIII til aftalen om Det Europæiske Økonomiske Samarbejdsområde (2) (»EØS-aftalen«) indeholder særlige bestemmelser og ordninger vedrørende transport.

               (2)

               Kommissionens forordning (EU) nr. 255/2010 af 25. marts 2010 om fastlæggelse af fælles regler for lufttrafikregulering (3) bør indarbejdes i aftalen.

               (3)

               Bilag XIII til EØS-aftalen bør derfor ændres i overensstemmelse hermed.

               (4)

               Den holdning, som Unionen skal indtage i Det Blandede EØS-udvalg, bør baseres på det udkast til Det Blandede EØS-udvalgs afgørelse, der er knyttet til nærværende afgørelse —

         VEDTAGET DENNE AFGØRELSE:
   Artikel 1
   Den holdning, som Unionen skal indtage i Det Blandede EØS-udvalg til den foreslåede ændring af bilag XIII (Transport) til EØS-aftalen, baseres på det udkast til Det Blandede EØS-udvalgs afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 23. januar 2012.

            På Rådets vegne

         M. GJERSKOV

            Formand

      (1)  EFT L 305 af 30.11.1994, s. 6.

      (2)  EFT L 1 af 3.1.1994, s. 3.

      (3)  EUT L 80 af 26.3.2010, s. 10.

      UDKAST
      AFGØRELSE TRUFFET AF DET BLANDEDE EØS-UDVALG Nr. …
      af …
      om ændring af bilag XIII (Transport) til EØS-aftalen
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde (»aftalen«), særlig artikel 98, og
      ud fra følgende betragtninger:

                  (1)

                  Bilag XIII til aftalen blev sidst ændret ved Det Blandede EØS-udvalgs afgørelse nr. …/… af … (1).

                  (2)

                  Kommissionens forordning (EF) nr. 255/2010 af 25. marts 2010 om fastlæggelse af fælles regler for lufttrafikregulering (2) bør indarbejdes i aftalen —

            VEDTAGET DENNE AFGØRELSE:
      Artikel 1
      Følgende punkt indsættes efter punkt 66wh (Kommissionens forordning (EF) nr. 262/2009) i bilag XIII til aftalen:

                  »66wi.

                     32010 R 0255: Kommissionens forordning (EU) nr. 255/2010 af 25. marts 2010 om fastlæggelse af fælles regler for lufttrafikregulering (EUT L 80 af 26.3.2010, s. 10).
                  Bestemmelserne i forordningen gælder i forbindelse med denne aftale med følgende tilpasning:
                  Denne forordning finder ikke anvendelse på Liechtenstein.«

            Artikel 2
      Den islandske og den norske udgave af forordning (EF) nr. 255/2010, der offentliggøres i Den Europæiske Unions Tidendes EØS-tillæg, er begge autentiske.
      Artikel 3
      Denne afgørelse træder i kraft den …, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1 (3).
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.

         Udfærdiget i Bruxelles, den … .

               På Det Blandede EØS-udvalgs vegne

               Formand

               Sekretærer for Det Blandede EØS-udvalg

         (1)  EUT L ….

         (2)  EFT L 80 af 26.3.2010, s. 10.

         (3)  [Ingen forfatningsmæssige krav angivet.] [Forfatningsmæssige krav angivet.]


Avis juridique important

|

32000D0788

2000/788/EF: Rådets afgørelse af 4. december 2000 om ændring af afgørelse 2000/24/EF for at indføre et særligt handlingsprogram for Den Europæiske Investeringsbank til støtte for konsolidering og intensivering af toldunionen mellem Fællesskabet og Tyrkiet

EF-Tidende nr. L 314 af 14/12/2000 s. 0027 - 0028

Rådets afgørelseaf 4. december 2000om ændring af afgørelse 2000/24/EF for at indføre et særligt handlingsprogram for Den Europæiske Investeringsbank til støtte for konsolidering og intensivering af toldunionen mellem Fællesskabet og Tyrkiet(2000/788/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 308,under henvisning til forslag fra Kommissionen,under henvisning til Europa-Parlamentets udtalelse(1), ogud fra følgende betragtninger:(1) Den 23. december 1963 vedtog Rådet afgørelse 64/732/EØF om indgåelse af aftalen om oprettelse af en associering mellem Det Europæiske Økonomiske Fællesskab og Tyrkiet(2). I en tillægsprotokol, som trådte i kraft den 1. januar 1973, og som er knyttet som bilag til associeringsaftalen(3), fastsatte man vilkår, ordninger og frister for en gradvis indførelse af en toldunion i tre faser over en periode på 22 år.(2) På Det Europæiske Råds møde i Luxembourg den 12. og 13. december 1997 opfordrede man til at lægge en strategi for at forberede Tyrkiet på tiltrædelse ved at bringe landet tættere på EU på alle områder. Den 4. marts 1998 forelagde Kommissionen Rådet en meddelelse med titlen "den europæiske strategi over for Tyrkiet", der indeholdt et arbejdsprogram for at konsolidere toldunionen og give den ny kraft og udvide samarbejdet på andre områder, der er vigtige for den kommende udvikling af forbindelserne med Tyrkiet.(3) På Det Europæiske Råds møde i Cardiff den 15. og 16. juni 1998 blev denne strategi hilst velkommen som udgangspunkt for en sund og gradvis udvikling af forbindelserne mellem EU og Tyrkiet. Det Europæiske Råd mindede om behovet for at støtte den europæiske strategi finansielt og bemærkede sig, at Kommissionen ville overveje, hvordan man kunne styrke gennemførelsen af strategien, og fremsætte passende forslag herom.(4) På Det Europæiske Råds møde i Helsingfors den 10. og 11. december 1999 besluttede man at anerkende Tyrkiets kandidatur efter samme kriterier som dem, der gælder de øvrige ansøgerlande.(5) I overensstemmelse med den europæiske strategi for Tyrkiet og landets nye status som ansøgerland efter Det Europæiske Råds møde i Helsingfors indføres der med denne afgørelse et særligt EIB-handlingsprogram til støtte for en konsolidering og intensivering af toldunionen mellem EF og Tyrkiet. Programmet skal fremme udviklingen på områder, der stadig kræver opmærksomhed med hensyn til gennemførelse og effektiv anvendelse af visse former for lovgivning, der som anført i Kommissionens regelmæssige rapporter om Tyrkiets forberedelser på tiltrædelse er relevante for toldunionen, og på de relevante områder, der er peget på i den europæiske strategi for Tyrkiet.(6) Denne afgørelse skal sammen med Tyrkiets forventede adgang til EIB's førtiltrædelsesfacilitet fuldt ud opfylde EU's tilsagn om særlig EIB-långivning til Tyrkiet som led i toldunionen fra 1995.(7) EIB's intervention i henhold til denne afgørelse skal stemme overens med de øvrige EIB-faciliteter, Tyrkiet har adgang til, og støtte investeringer til forbedring af den tyrkiske industris konkurrenceevne, især for så vidt angår små og mellemstore virksomheder, investeringer i infrastrukturer, herunder transport, energi og telekommunikation, til forbedring af forbindelsen mellem EU's og de tyrkiske infrastrukturer; investeringer til støtte for EF-virksomheders direkte investeringer i Tyrkiet og investeringer i tekniske installationer, der kan forbedre toldunionens virkemåde, når EIB-lån er et passende finansieringsinstrument.(8) Ved afgørelse 2000/24/EF(4) har EIB fået en fællesskabsgaranti mod tab i forbindelse med lån til projekter uden for Fællesskabet (Central- og Østeuropa, Middelhavslandene, Latinamerika og Asien samt Den Sydafrikanske Republik).(9) Nævnte afgørelse åbner for adgang til den garantifond for aktioner i forhold til tredjelande, der blev indført med forordning (EF, Euratom) nr. 2728/94(5).(10) Den fællesskabsgaranti, der dækker det generelle EIB-mandat til ekstern långivning i henhold til afgørelse 2000/24/EF bør udvides til at omfatte et særligt EIB-handlingsprogram til fremme af en konsolidering og intensivering af toldunionen mellem EF og Tyrkiet. Afgørelse 2000/24/EF skal derfor ændres med henblik herpå.(11) Denne afgørelses bestemmelser er knyttet til respekten for demokratiske principper, retsstatsprincippet, menneskerettighederne og de fundamentale frihedsrettigheder og respekten for folkeretten, der ligger til grund for den politik, der føres af Fællesskabet og dets medlemsstater. Fællesskabet lægger stor vægt på, at Tyrkiet bør forbedre og styrke sit demokrati og respekten for de grundlæggende menneskerettigheder og inddrage det civile samfund nærmere i denne proces.(12) Traktaten indeholder ikke anden hjemmel til vedtagelse af denne afgørelse end artikel 308 -TRUFFET FØLGENDE AFGØRELSE:Artikel 1I artikel 1, stk. 1, andet afsnit, andet punktum, i afgørelse 2000/24/EF foretages følgende ændringer:a) i indledningen ændres "18660 mio. EUR" til "19110 mio. EUR"b) efter fjerde led tilføjes følgende led: "- Særforanstaltning til fremme af konsolidering og intensivering af toldunionen mellem EF og Tyrkiet:450 mio. EUR".Artikel 2Denne afgørelse har virkning fra dagen for offentliggørelsen i De Europæiske Fællesskabers Tidende.Udfærdiget i Bruxelles, den 4. december 2000.På Rådets vegneH. VédrineFormand(1) Udtalelse afgivet den 15.11.2000 (endnu ikke offentliggjort i EFT).(2) EFT 217 af 29.12.1964, s. 3685/64.(3) EFT L 293 af 29.12.1972, s. 4.(4) EFT L 9 af 13.1.2000, s. 24. Afgørelsen er ændret ved afgørelse 2000/688/EF (EFT L 285 af 7.11.2000, s. 20).(5) EFT L 293 af 12.11.1994, s. 1. Forordningen er ændret ved forordning (EF, Euratom) nr. 1149/1999 (EFT L 139 af 2.6.1999, s. 1).


title: Europa-Parlamentets afgørelse (EU) 2017/1687 af 27. april 2017 om decharge for gennemførelsen af budgettet for Det Europæiske Agentur for Søfartssikkerhed for regnskabsåret 2015

text:
               29.9.2017

               DA

               Den Europæiske Unions Tidende

               L 252/262

         EUROPA-PARLAMENTETS AFGØRELSE (EU) 2017/1687
   af 27. april 2017
   om decharge for gennemførelsen af budgettet for Det Europæiske Agentur for Søfartssikkerhed for regnskabsåret 2015
   EUROPA-PARLAMENTET,

               —

               der henviser til det endelige årsregnskab for Det Europæiske Agentur for Søfartssikkerhed for regnskabsåret 2015,

               —

               der henviser til Revisionsrettens beretning om årsregnskabet for Det Europæiske Agentur for Søfartssikkerhed for regnskabsåret 2015 med agenturets svar (1),

               —

               der henviser til Revisionsrettens erklæring (2) for regnskabsåret 2015 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 21. februar 2017 om meddelelse af decharge til agenturet for gennemførelsen af budgettet for regnskabsåret 2015 (05873/2017 — C8-0058/2017),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 1406/2002 af 27. juni 2002 om oprettelse af et europæisk agentur for søfartssikkerhed (4), særlig artikel 19,

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (5), særlig artikel 108,

               —

               der henviser til forretningsordenens artikel 94 og bilag IV,

               —

               der henviser til betænkning fra Budgetkontroludvalget og udtalelse fra Transport- og Turismeudvalget (A8-0130/2017),

               1.

               meddeler den administrerende direktør for Det Europæiske Agentur for Søfartssikkerhed decharge for gennemførelsen af agenturets budget for regnskabsåret 2015;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Agentur for Søfartssikkerhed, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Antonio TAJANI

            Formand

         Klaus WELLE

            Generalsekretær

      (1)  EUT C 449 af 1.12.2016, s. 133.

      (2)  Se fodnote 1.

      (3)  EFT L 298 af 26.10.2012, s. 1.

      (4)  EFT L 208 af 5.8.2002, s. 1.

      (5)  EUT L 328 af 7.12.2013, s. 42.


C 89 E/90                                           Den Europæiske Unions Tidende                               DA       14.4.2004
Torsdag, den 4. december 2003
                                                     VEDTAGNE TEKSTER
             P5_TA(2003)0527
             Ophævelse af Efstratios Korakas’ immunitet
             Europa-Parlamentets afgørelse om anmodning om ophævelse af Efstratios Korakas’ immunitet
                                                            2003/2117(IMM)
             Europa-Parlamentet,
                 der har modtaget en skrivelse af 13. januar 2003 fra Athanasios Psarrakis, statsadvokat ved byretten i
                  Athen, og en anmodning af 6. maj 2003 fra Filippos Petsalnikos, Den Hellenske Republiks justitsmini-
                  ster, om ophævelse af Efstratios Korakas’ immunitet, hvorom der blev givet meddelelse på plenarmø-
                  det den 5. juni 2003,
                 der i overensstemmelse med forretningsordenens artikel 6a, stk. 3, har hørt Efstratios Korakas, som
                  har anmodet om, at hans parlamentariske immunitet ikke ophæves,
                 der henviser til artikel 10 i protokol af 8. april 1965 vedrørende Det Europæiske Fællesskabs privile-
                  gier og immuniteter samt artikel 4, stk. 2, i akt af 20. september 1976 om almindelige direkte valg af
                  repræsentanterne i Europa-Parlamentet,
                 der henviser til De Europæiske Fællesskabers Domstols domme af 12. maj 1964 og 10. juli 1986 (1),
                 der henviser til forretningsordenens artikel 6 og 6a,
                 der henviser til betænkning fra Udvalget om Retlige Anliggender og det Indre Marked
                  (A5-0420/2003),
             1.    vedtager ikke at ophæve Efstratios Korakas’ immunitet;
             2.    pålægger sin formand straks at sende denne afgørelse og udvalgets betænkning til Den Hellenske
             Republiks kompetente myndighed.
             (1) Sag 101/63, Wagner mod Fohrmann og Krier, Sml. 1954-1964, s. 483, og sag 149/85, Wybot mod Faure, Sml.
                 1986, s. 2391.
             P5_TA(2003)0528
             Ophævelse af Jean-Charles Marchianis immunitet
             Europa-Parlamentets afgørelse om anmodning om ophævelse af Jean-Charles Marchianis immunitet
                                                           (2003/2071(IMM))
             Europa-Parlamentet,
                 der har modtaget en anmodning af 8. april 2003 fra Den Franske Republiks udenrigsminister om
                  ophævelse af Jean-Charles Marchianis immunitet, hvorom der blev givet meddelelse på plenarmødet
                  den 10. april 2003,
                 der henviser til artikel 10 i protokol af 8. april 1965 vedrørende Det Europæiske Fællesskabs privile-
                  gier og immuniteter samt artikel 4, stk. 2, i akt af 20. september 1976 om almindelige direkte valg af
                  repræsentanterne i Europa-Parlamentet,
 ---pagebreak--- 14.4.2004      DA                                Den Europæiske Unions Tidende                                         C 89 E/91
                                                                                Torsdag, den 4. december 2003
              der henviser til De Europæiske Fællesskabers Domstols domme af 12. maj 1964 og 10. juli 1986 (1),
              der henviser til artikel 26 i Den Franske Republiks forfatning,
              der henviser til forretningsordenens artikel 6 og 6a,
              der henviser til betænkning fra Udvalget om Retlige Anliggender og det Indre Marked
               (A5-0422/2003),
          1.    vedtager ikke at ophæve Jean-Charles Marchianis immunitet;
          2.    pålægger sin formand straks at sende denne afgørelse og udvalgets betænkning til Den Franske
          Republiks udenrigsminister.
          (1) Sag 101/63, Wagner mod Fohrmann og Krier, Sml. 1954-1964, s. 483, og sag 149/85, Wybot mod Faure, Sml.
              1986, s. 2391.
          P5_TA(2003)0529
          Ophævelse af Jean-Charles Marchianis immunitet
          Europa-Parlamentets afgørelse om anmodning om ophævelse af Jean-Charles Marchianis immunitet
                                                        (2003/2115(IMM))
          Europa-Parlamentet,
              der har modtaget en anmodning af 29. april 2003 fra Den Franske Republiks udenrigsminister om
               ophævelse af Jean-Charles Marchianis immunitet, hvorom der blev givet meddelelse på plenarmødet
               den 12. maj 2003,
              der henviser til artikel 10 i protokol af 8. april 1965 vedrørende Det Europæiske Fællesskabs privile-
               gier og immuniteter samt artikel 4, stk. 2, i akt af 20. september 1976 om almindelige direkte valg af
               repræsentanterne i Europa-Parlamentet,
              der henviser til De Europæiske Fællesskabers Domstols domme af 12. maj 1964 og 10. juli 1986 (1),
              der henviser til artikel 26 i Den Franske Republiks forfatning,
              der henviser til forretningsordenens artikel 6 og 6a,
              der henviser til betænkning fra Udvalget om Retlige Anliggender og det Indre Marked
               (A5-0423/2003),
          1.    vedtager ikke at ophæve Jean-Charles Marchianis immunitet;
          2.    pålægger sin formand straks at sende denne afgørelse og udvalgets betænkning til Den Franske
          Republiks udenrigsminister.
          (1) Sag 101/63, Wagner mod Fohrmann og Krier, Sml. 1954-1964, s. 483, og sag 149/85, Wybot mod Faure, Sml.
              1986, s. 2391.


Avis juridique important

|

31998D0305(08)

Rådets afgørelse af 23. februar 1998 om udnævnelse af et medlem af Det Rådgivende Udvalg for Farmaceutuddannelsen

EF-Tidende nr. C 069 af 05/03/1998 s. 0009 - 0009

RÅDETS AFGØRELSE af 23. februar 1998 om udnævnelse af et medlem af Det Rådgivende Udvalg for Farmaceutuddannelsen (98/C 69/08)RÅDET FOR DEN EUROPÆISKE UNION HAR -under henvisning til Rådets afgørelse 85/434/EØF af 16. september 1985 om oprettelse af et rådgivende udvalg for farmaceutuddannelsen (1), særlig artikel 3 og 4, ogud fra følgende betragtninger:Ved afgørelse af 23. juli 1996 (2) udnævnte Rådet Panaghiota KARAVARSAMI til medlem af udvalget for perioden indtil den 22. juli 1999;den græske regering har udpeget Olga IKONOMOU til efterfølger for Panaghiota KARAVARSAMI -TRUFFET FØLGENDE AFGØRELSE:Eneste artikel Olga IKONOMOU udnævnes til medlem af Det Rådgivende Udvalg for Farmaceutuddannelsen som efterfølger for Panaghiota KARAVARSAMI for den resterende del af dennes mandatperiode, dvs. indtil den 22. juli 1999.Udfærdiget i Bruxelles, den 23. februar 1998.På Rådets vegneR. COOKFormand(1) EFT L 253 af 24.9.1985, s. 43.(2) EFT C 239 af 17.8.1996, s. 5.


title: 2007/814/EF: Kommissionens afgørelse af 13. november 2007 om ophævelse af afgørelse 1999/572/EF om godtagelse af tilsagn i forbindelse med antidumpingproceduren vedrørende importen af tovværk og kabler af stål med oprindelse i Folkerepublikken Kina, Ungarn, Indien, Republikken Korea, Mexico, Polen, Sydafrika og Ukraine

text:
               12.12.2007

               DA

               Den Europæiske Unions Tidende

               L 326/25

      KOMMISSIONENS AFGØRELSE

   af 13. november 2007
   om ophævelse af afgørelse 1999/572/EF om godtagelse af tilsagn i forbindelse med antidumpingproceduren vedrørende importen af tovværk og kabler af stål med oprindelse i Folkerepublikken Kina, Ungarn, Indien, Republikken Korea, Mexico, Polen, Sydafrika og Ukraine
   (2007/814/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 8 og 9,
   efter høring af det rådgivende udvalg, og
   ud fra følgende betragtninger:
   A.   TIDLIGERE UNDERSØGELSER OG GÆLDENDE FORANSTALTNINGER

               (1)

               I august 1999 indførte Rådet ved forordning (EF) nr. 1796/1999 (2) en endelig antidumpingtold på importen af tovværk og kabler af stål med oprindelse i bl.a. Sydafrika.

               (2)

               På grundlag af en udløbsundersøgelse, jf. artikel 11, stk. 2, i grundforordningen, besluttede Rådet i november 2005 ved forordning (EF) nr. 1858/2005 (3) at opretholde antidumpingforanstaltningerne ved import af den pågældende vare med oprindelse i bl.a. Sydafrika.

               (3)

               Ved afgørelse 1999/572/EF af 13. august 1999 (4) godtog Kommissionen et pristilsagn fra et sydafrikansk selskab, Scaw Metals Group Haggie Steel Wire Rope (i det følgende benævnt »Haggie« eller »selskabet«).

               (4)

               Ved afgørelse 1999/572/EF godtog Kommissionen også pristilsagn fra følgende selskaber: Usha Martin Industries & Usha Beltron Ltd Indien, Aceros Camesa SA de CV, Mexico og Joint Stock Company Silur, Ukraine. Kommissionen trak godtagelsen af tilsagnet fra Joint Stock Company Silur, Ukraine, tilbage ved Kommissionens forordning (EF) nr. 1678/2003 (5). Antidumpingforanstaltningerne vedrørende tovværk og kabler af stål med oprindelse i Mexico udløb den 12. august 2004 (6). Kommissionen trak godtagelsen af tilsagnet fra Usha Martin Industries & Usha Beltron Ltd tilbage ved Kommissionens afgørelse 2006/38/EF.

               (5)

               Import til Fællesskabet af den pågældende vare af sydafrikansk oprindelse blev derfor, forudsat at den var fremstillet af selskabet og af den type, der var omfattet af tilsagnet (i det følgende benævnt »vare omfattet af tilsagnet«), fritaget for den endelige antidumpingtold.

               (6)

               I den forbindelse bør det bemærkes, at visse typer tovværk og kabler af stål, som på nuværende tidspunkt fremstilles af Haggie, ikke var omfattet af tilsagnet. Der skal således betales antidumpingtold, når denne form for tovværk og kabler af stål overgår til fri omsætning i Fællesskabet.

         B.   MISLIGHOLDELSE AF TILSAGNET
   1.   Forpligtelser, der påhviler det selskab, der har afgivet tilsagn

               (7)

               Selskabet har som følge af sit tilsagn pligt til bl.a. at eksportere den af tilsagnet omfattede vare til Fællesskabet til priser, der ligger over bestemte mindsteimportpriser (MIP), som fastlagt i tilsagnet.

               (8)

               Selskabet har desuden accepteret, at for at opnå den fritagelse for antidumpingtold, som er forbundet med tilsagnet, er det en betingelse, at der fremlægges en tilsagnsfaktura for EF-toldmyndighederne. Herudover har virksomheden forpligtet sig til ikke at udstede tilsagnsfakturaer ved salg af de typer af den pågældende vare, som ikke er omfattet af tilsagnet, og som derfor er underlagt antidumpingtold. Selskabet accepterede også, at de tilsagnsfakturaer, som udstedes, skal indeholde de oplysninger, som først blev fastsat i bilaget til forordning (EF) nr. 1796/1999 og efterfølgende i bilaget til forordning (EF) nr. 1858/2005.

               (9)

               Ifølge tilsagnsbetingelserne har selskabet desuden pligt til regelmæssigt at give Kommissionen en række detaljerede oplysninger i form af en kvartalsrapport om dets salg til Fællesskabet af den pågældende vare. Rapporterne skal dække salget af både de varer, der er omfattet af tilsagnet og som sådan er fritaget for antidumpingtold, og de typer tovværk og kabler af stål, som ikke er omfattet af tilsagnet, og som derfor skal pålægges antidumpingtold ved import til Det Europæiske Fællesskab.

               (10)

               Det er klart, at førnævnte salgsrapporter ved fremlæggelsen bør være fuldstændige, udtømmende og korrekte i enhver henseende, og at transaktionerne fuldt ud skal være i overensstemmelse med tilsagnsbetingelserne.

               (11)

               For at sikre at tilsagnet overholdes, forpligtede selskabet sig desuden til at tillade kontrolbesøg i dets lokaler med henblik på undersøgelse af, om oplysningerne i de omtalte kvartalsrapporter er nøjagtige og sande, og at fremskaffe enhver oplysning, som Kommissionen finder nødvendig.

               (12)

               Det bør bemærkes, at selskabet allerede modtog en advarselsskrivelse fra Kommissionens tjenestegrene den 28. oktober 2003 på grund af misligholdelse af tilsagnet i form af udstedelse af tilsagnsfakturaer for varer, som ikke var omfattet af tilsagnet og således var omfattet af antidumpingforanstaltningerne. Det fremgik af advarselsskrivelsen, at i betragtning af de særlige omstændigheder, hvorunder misligholdelsen fandt sted, var det ikke hensigten at trække godtagelsen af tilsagnet tilbage, men det blev også understreget, at enhver fremtidig misligholdelse af tilsagnet uanset omfanget ville gøre det vanskeligt for Kommissionen at opretholde godtagelsen af tilsagnet fra selskabet.

               (13)

               I den forbindelse blev selskabet aflagt et kontrolbesøg i lokalerne i Sydafrika fra den 5. til den 6. februar 2007. Kontrolbesøget dækkede perioden fra 1. januar 2004 til 31. december 2006.

         2.   Resultater af kontrolbesøget hos selskabet

               (14)

               I forbindelse med kontrolbesøget blev det konstateret, at selskabet ved to lejligheder havde udstedt tilsagnsfakturaer (tilsagnsfaktura nr. 935515 og 935516) for varer, som var pålagt antidumpingforanstaltningen, men som ikke var omfattet af tilsagnet. Disse transaktioner var således ulovligt blevet fritaget for antidumpingtolden ved importen.

               (15)

               I forbindelse med kontrolbesøget blev det konstateret, at selskabet ved en lejlighed havde forsømt at tilpasse enhedssalgsprisen på baggrund af betalingsbetingelserne. Denne manglende tilpasning for de finansielle omkostninger forbundet med det faktiske betalingstidspunkt medførte en enhedssalgspris, som lå under den mindsteimportpris, der fandt anvendelse.

               (16)

               Ydermere afslørede kontrolbesøget, at selskabet ved flere lejligheder havde udstedt tilsagnsfakturaer, som ikke var i overensstemmelse med bilaget til forordning (EF) nr. 1858/2005, idet følgende ordlyd var anført på fakturaerne: »For sale offshore, not to be sold within the European Union«.

               (17)

               En undersøgelse af de tilsagnsfakturaer, der var blevet udstedt i den periode, som kontrolbesøget dækkede, viste, at en af transaktionerne ikke var medtaget i den kvartalsrapport om tilsagnssalget, som var blevet forelagt Kommissionen. Ydermere blev det også konstateret, at selskabet indberettede transaktioner vedrørende varer, der ikke var angivet til overgang til fri omsætning i Fællesskabet, som om de var angivet til fri omsætning i Fællesskabet. I forbindelse med kontrolbesøget blev det også konstateret, at en række transaktioner var blevet angivet som transitsalg, mens varerne i virkeligheden var overgået til fri omsætning i Fællesskabet. Derudover blev der konstateret uoverensstemmelser mellem kvartalsrapporterne om tilsagnssalget og fakturaerne for det pågældende salg.

         3.   Grunde til at trække godtagelsen af tilsagnet tilbage

               (18)

               Selskabets udstedelse af tilsagnsfakturaer for varer, som ikke var omfattet af tilsagnet, og det forhold, at disse transaktioner blev fritaget for den antidumpingtold, som kun varer omfattet af tilsagnet er fritaget for, betragtes som misligholdelse af tilsagnet.

               (19)

               Selskabet levede ikke op til sin forpligtelse til at overholde mindsteimportprisen ved alt salg af den omfattede vare.

               (20)

               Udstedelse af tilsagnsfakturaer, som ikke er i overensstemmelse med bilaget til forordning (EF) nr. 1858/2005, ved salg af den omfattede vare, kan være forvirrende for toldmyndighederne og forhindrer dem i at foretage en effektiv overvågning af tilsagnet, hvorved det bliver umuligt at gennemføre tilsagnet i praksis.

               (21)

               De i betragtning 17 omhandlede kendsgerninger har ført til den konklusion, at de kvartalsrapporter om tilsagnssalget, som selskabet har forelagt, ikke var fuldstændige, udtømmende og korrekte i enhver henseende, hvorfor rapporterne ikke var tilstrækkeligt pålidelige til at blive anvendt til overvågning af tilsagnet. Opfyldes indberetningskravene ikke, anses det også for misligholdelse af tilsagnet.

         4.   Skriftlige redegørelser samt høring
   a)   Manglende forståelse af tilsagnet

               (22)

               Selskabet anerkendte i sin skriftlige redegørelse, at der forekom fejl ved udstedelsen af tilsagnsfakturaerne og udarbejdelsen af rapporterne om tilsagnssalget, fordi selskabet ikke havde forstået tilsagnets tekniske bestemmelser, havde misforstået teksten og/eller ikke i tilstrækkelig grad havde sat sig ind i teksten. I selskabets skriftlige redegørelse og ved høringen den 26. april 2007 blev det også anført, at ændringer i den øverste ledelse og omstrukturering af organisationen bidrog til manglende forståelse af tilsagnets komplekse krav.

               (23)

               Selskabet bekræftede også modtagelsen af advarselsskrivelsen fra Kommissionens tjenestegrene den 28. oktober 2003. Selskabet gjorde dog gældende, at det havde forventet, men ikke modtaget en kontrolrapport med en redegørelse for den konkrete fejl. Selskabet gjorde også gældende, at det forhold, at det ikke var blevet gjort opmærksom på de konkrete fejl, også bidrog til, at det ikke ændrede praksis for udarbejdelse af rapporterne om tilsagnssalget eller øgede sit kendskab til tilsagnets bestemmelser.

               (24)

               Som svar på disse argumenter skal det bemærkes, at selskabet den 18. september 2003 modtog en skrivelse fra Kommissionen med en detaljeret redegørelse for den konstaterede misligholdelse. Advarselsskrivelsen af 28. oktober 2003 omfattede ganske vist ikke endnu en detaljeret redegørelse for misligholdelsen, men henviste til tidligere korrespondance mellem Kommissionen og selskabet.

               (25)

               Det bør også bemærkes, at selskabet muligvis har været forvirret, da det henviste til en kontrolrapport. Kommissionen gennemførte ikke et kontrolbesøg før udarbejdelsen af advarsesskrivelsen den 28. oktober 2003, da den misligholdelse, som førte til advarselsskrivelsen, blev konstateret på grundlag af en skrivebordsanalyse af rapporterne om tilsagnssalget. Kommissionen foretog ganske vist en kontrol i maj 2004, men da kontrollen ikke gav anledning til yderligere foranstaltninger, var det ikke nødvendigt at sende nogen skrivelse til selskabet.

               (26)

               Derudover sagde selskabet under høringen, at det efter kontrolbesøget havde revideret hele sit system på grundlag af de bemærkninger, der var blevet fremsat under kontrolbesøget i selskabets lokaler, for at foretage de ændringer, som var nødvendige for at leve op til kravene i tilsagnet.

               (27)

               De argumenter, som selskabet fremsatte til sit forsvar, for så vidt angår dets manglende forståelse af tilsagnet, har ikke ændret på Kommissionens opfattelse af, at selskabet ikke har levet op til sine forpligtelser i henhold til tilsagnet. Det skal også bemærkes, at selskabet allerede tidligere modtog en advarselsskrivelse på grund af misligholdelse af tilsagnet, og at det ikke gennemførte de foranstaltninger, som var nødvendige for at forhindre fremtidig misligholdelse. Den manglende forståelse af tilsagnets krav medfører en stor risiko for utilstrækkelig og upålidelig overvågning af tilsagnet.

         b)   Proportionalitet

               (28)

               Hvad angår omgåelsen af pristilsagnet, indrømmede selskabet, at det ved en lejlighed havde omgået pristilsagnet, fordi det ikke havde foretaget de nødvendige tilpasninger af salgsprisen ved for sen indbetaling. Det blev dog hævdet, at salgspriserne ved alle andre transaktioner fuldt ud var i overensstemmelse med mindsteimportpriserne. Ydermere blev det gjort gældende, at den for sene indbetaling skyldtes uforudsete omstændigheder, da den pågældende kunde normalt betaler for varerne forud for afsendelsen.

               (29)

               Som svar på disse argumenter bør det understreges, at i henhold til tilsagnet påtog selskabet sig at sikre, at nettosalgsprisen ved alt salg omfattet af tilsagnet mindst skal svare til de mindsteimportpriser, der er fastsat i tilsagnet.

               (30)

               Hvad angår proportionalitet, indeholder grundforordningen ydermere intet direkte eller indirekte krav om, at misligholdelse af et tilsagn skal vedrøre en minimumsandel af salget eller en minimumsandel af mindsteimportprisen.

               (31)

               Denne udlægning bekræftes desuden af retspraksis ved Retten i Første Instans, idet den har fastslået, at enhver misligholdelse af et tilsagn er tilstrækkeligt som begrundelse for at trække godkendelsen af et tilsagn tilbage (7).

               (32)

               Virksomhedens bemærkninger vedrørende proportionalitet har således ikke ændret på Kommissionens opfattelse af, at tilsagnet er blevet misligholdt, og at godtagelsen af tilsagnet bør trækkes tilbage.

         c)   Selskabets gode tro

               (33)

               Selskabet gjorde gældende, at det på tidspunktet for indsendelse af de regelmæssige rapporter til Kommissionen mente, at rapporterne var fuldstændige, udtømmende og korrekte i enhver henseende.

               (34)

               Selskabet forsøgte på intet tidspunkt at indberette ukorrekte oplysninger eller at tilbageholde de oplysninger, der blev anmodet om.

               (35)

               Selskabet understregede også i både sin skriftlige redegørelse og under høringen, at det udelukkende i to tilfælde opnåede fordele ved misligholdelsen af tilsagnet, og at fejlene ikke blev begået som led i en overordnet plan for omgåelse.

               (36)

               Med henvisning til betragtningerne ovenfor skal det bemærkes, at det ikke anses, at selskabet bevidst forsøgte at drage fordel af misligholdelsen af tilsagnets krav eller at hindre overvågningen. De gentagne fejl gør det dog umuligt at foretage en korrekt overvågning af tilsagnet.

         C.   OPHÆVELSE AF AFGØRELSE 1999/572/EF

               (37)

               I betragtning af ovenstående bør godtagelsen af tilsagnet trækkes tilbage, og Kommissionens afgørelse 1999/572/EF bør ophæves. Følgelig bør den endelige antidumpingtold, der blev indført ved artikel 1, stk. 2, i forordning (EF) nr. 1858/2005, finde anvendelse —

         TRUFFET FØLGENDE AFGØRELSE:
   Artikel 1
   Afgørelse 1999/572/EF ophæves.
   Artikel 2
   Denne afgørelse træder i kraft på dagen efter offentliggørelsen i Den Europæiske Unions Tidende.

      Udfærdiget i Bruxelles, den 13. november 2007.

            På Kommissionens vegne

         Peter MANDELSON

            Medlem af Kommissionen

      (1)  EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17).

      (2)  EFT L 217 af 17.8.1999, s. 1. Ændret ved forordning (EF) nr. 1674/2003 (EUT L 238 af 25.9.2003, s. 1).

      (3)  EUT L 299 af 16.11.2005, s. 1. Ændret ved forordning (EF) nr. 121/2006 (EUT L 22 af 26.1.2006, s. 1).

      (4)  EFT L 217 af 17.8.1999, s. 63. Senest ændret ved afgørelse 2006/38/EF (EUT L 22 af 26.1.2006, s. 54).

      (5)  EUT L 238 af 25.9.2003, s. 13.

      (6)  EUT C 203 af 11.8.2004, s. 4.

      (7)  Jf. sag T-51/96, Miwon mod Rådet (Sml. 2000 II, s. 1841) præmis 52, og sag T-340/99, Arne Mathisen AS mod Rådet (Sml. 2002 II, s. 2905) præmis 80.


Vigtig juridisk meddelelse

|

E2001C1129(03)

Norges beslutninger om at udstede eller tilbagekalde licenser i henhold til artikel 13, stk. 4, i Rådets forordning (EØF) nr. 2407/92, af 23. juli 1992 om udstedelse af licenser til luftfartsselskaber

EF-Tidende nr. C 335 af 29/11/2001 s. 0023 - 0023

Norges beslutninger om at udstede eller tilbagekalde licenser i henhold til artikel 13, stk. 4, i Rådets forordning (EØF) nr. 2407/92, af 23. juli 1992 om udstedelse af licenser til luftfartsselskaber(2001/C 335/10)NORGETilbagekaldelse af licensKategori B: Licenser, herunder begroensningen ifølge artikel 5, stk. 7, litra a), i forordning (EØF) nr. 2407/92>TABELPOSITION>


Avis juridique important

|

31999D0677

1999/677/EF: Rådets afgørelse af 4. oktober 1999 om indgåelse af samarbejdsaftalen mellem Det Europæiske Fællesskab og Kongeriget Cambodja

EF-Tidende nr. L 269 af 19/10/1999 s. 0017 - 0017

RÅDETS AFGØRELSEaf 4. oktober 1999om indgåelse af samarbejdsaftalen mellem Det Europæiske Fællesskab og Kongeriget Cambodja(1999/677/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133 og 181 sammenholdt med artikel 300, stk. 2, første punktum, og stk. 3, første afsnit,under henvisning til forslag fra Kommissionen, ogunder henvisning til udtalelse fra Europa-Parlamentet(1), ogud fra følgende betragtninger:(1) I medfør af artikel 177 i traktaten skal Fællesskabets politik med hensyn til udviklingssamarbejde fremme en bæredygtig økonomisk og social udvikling i udviklingslandene, en harmonisk og gradvis integration af dem i verdensøkonomien og bekæmpelse af fattigdommen i disse lande;(2) Fællesskabet bør med henblik på virkeliggørelsen af sine mål for forbindelserne med tredjelande godkende samarbejdsaftalen mellem Det Europæiske Fællesskab og Kongeriget Cambodja -TRUFFET FØLGENDE AFGØRELSE:Artikel 1Samarbejdsaftalen mellem Det Europæiske Fællesskab og Kongeriget Cambodja godkendes herved på Fællesskabets vegne.Teksten til aftalen er knyttet til denne afgørelse.Artikel 2Formanden for Rådet foranstalter den notifikation, der er omhandlet i aftalens artikel 21(2).Artikel 3Kommissionen, som bistås af repræsentanter for medlemsstaterne, repræsenterer Fællesskabet i det blandede udvalg, der er nedsat ved aftalens artikel 14.Artikel 4Denne afgørelse offentliggøres i De Europæiske Fællesskabers Tidende.Udfærdiget i Luxembourg, den 4. oktober 1999.På Rådets vegneK. HÄKÄMIESFormand(1) EFT C 219 af 30.7.1999, s. 189.(2) Datoen for aftalens ikrafttræden offentliggøres i De Europæiske Fællesskabers Tidende på foranledning af Generalsekretariatet for Rådet.


title: Den Europæiske Centralbanks afgørelse (EU) 2017/103 af 11. januar 2017 om ændring af afgørelse (EU) 2016/948 om indførelse af programmet til opkøb af virksomhedsobligationer (ECB/2017/4)

text:
               20.1.2017

               DA

               Den Europæiske Unions Tidende

               L 16/57

         DEN EUROPÆISKE CENTRALBANKS AFGØRELSE (EU) 2017/103
   af 11. januar 2017
   om ændring af afgørelse (EU) 2016/948 om indførelse af programmet til opkøb af virksomhedsobligationer (ECB/2017/4)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127, stk. 2, første led,
   under henvisning til statutten for Det Europæiske System af Centralbanker og Den Europæiske Centralbank, særlig artikel 12.1, andet afsnit, sammenholdt med artikel 3.1, første led, samt artikel 18.1, og
   ud fra følgende betragtninger:

               (1)

               Den Europæiske Centralbanks afgørelse (EU) 2016/948 (ECB/2016/16) (1) indførte et program til opkøb af virksomhedsobligationer (corporate sector purchase programme, herefter »CSPP«). Sammen med det tredje program vedrørende køb af særligt dækkede obligationer, programmet vedrørende køb af værdipapirer af asset-backed typen og programmet til opkøb af den offentlige sektors aktiver på det sekundære marked udgør CSPP en del af det udvidede program til køb af aktier (asset purchase programme, herefter »APP«). APP har til formål at styrke transmissionen af pengepolitikken yderligere, fremme kreditgivningen i euroområdet, gøre det lettere for husholdninger og virksomheder at låne samt bidrage til at bringe inflationen tilbage på et niveau under, men tæt på 2 % på mellemlangt sigt i overensstemmelse med Den Europæiske Centralbanks primære mål om at fastholde prisstabilitet.

               (2)

               Opkøb af aktiver under APP er en forholdsmæssig foranstaltning til afbødning af risiciene for udsigterne til den fremtidige prisudvikling, da programmet vil lette de pengepolitiske og finansielle forhold yderligere, herunder de forhold, som er af relevans for lånebetingelserne for ikke-finansielle selskaber og husholdninger i euroområdet, hvorved de understøtter det samlede forbrug og de samlede investeringer i euroområdet og i sidste instans bidrager til, at inflationen igen kommer til at ligge på et niveau under, men tæt på 2 % på mellemlangt sigt. APP overholder fuldt ud de forpligtelser, som påhviler Eurosystemets centralbanker i henhold til traktaterne, herunder forbuddet mod monetær finansiering, og hæmmer ikke Eurosystemets operationer i overensstemmelse med princippet om en åben markedsøkonomi med fri konkurrence.

               (3)

               Den 8. december 2016 besluttede Styrelsesrådet i overensstemmelse med sit mandat om at sikre prisstabilitet, at visse af APP's parametre bør justeres med henblik på at opnå APP's mål. Justeringerne er i overensstemmelse med Styrelsesrådets pengepolitiske mandat, overholder fuldt ud de forpligtelser, som påhviler Eurosystemets centralbanker i henhold til traktaterne, og tager samtidig behørigt hensyn til risikostyringen.

               (4)

               Mere specifikt forlænges den forventede tidshorisont for opkøb i henhold til APP frem til udgangen af december 2017, eller senere om nødvendigt, og under alle omstændigheder indtil Styrelsesrådet kan konstatere en vedvarende justering af inflationsudviklingen, som er i overensstemmelse med dets mål om at opnå en inflation under, men tæt på 2 % på mellemlangt sigt.

               (5)

               Den likviditet, som tilføres markedet ved de samlede månedlige opkøb under APP, bør fortsat udgøre 80 mia. EUR frem til udgangen af marts 2017. Fra april 2017 bør de samlede månedlige opkøb under APP fortsætte med 60 mia. EUR frem til udgangen af december 2017, eller senere om nødvendigt, og under alle omstændigheder indtil Styrelsesrådet kan konstatere en vedvarende justering af inflationsudviklingen, som er i overensstemmelse med dets inflationsmål. Hvis udsigterne i mellemtiden bliver mindre fordelagtige, eller hvis de finansielle forhold bliver uforenelige med yderligere fremskridt mod en vedvarende justering af inflationsudviklingen, har Styrelsesrådet til hensigt at øge programmet med hensyn til størrelse og/eller varighed.

               (6)

               For at sikre den fortsatte smidige gennemførelse af opkøb under APP over den forventede tidshorisont bør opkøb af værdipapirer under APP med en effektiv rente under rentesatsen for ECB's indlånsfacilitet tillades i det omfang, det er nødvendigt.

               (7)

               Afgørelse (EU) 2016/948 (ECB/2016/16) bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Ændring
   I artikel 2 i afgørelse (EU) 2016/948 (ECB/2016/16) erstattes punkt 5 af følgende:

      »5.   Opkøb af virksomhedsobligationer til nominel værdi med en negativ effektiv rente (eller yield-to-worst) lig med eller over renten for indlånsfaciliteten er tilladt. Opkøb af virksomhedsobligationer til nominel værdi med en negativ effektiv rente (eller yield-to-worst) under renten for indlånsfaciliteten er tilladt i det omfang, det er nødvendigt.«

   Artikel 2
   Ikrafttrædelse
   Denne afgørelse træder i kraft den 13. januar 2017.

      Udfærdiget i Frankfurt am Main, den 11. januar 2017.

            For ECB's Styrelsesråd

         Mario DRAGHI

            Formand for ECB

      (1)  Den Europæiske Centralbanks afgørelse (EU) 2016/948 af 1. juni 2016 om indførelse af programmet til opkøb af virksomhedsobligationer (ECB/2016/16) (EUT L 157 af 15.6.2016, s. 28).


title: Rådets afgørelse (EU) 2015/1860 af 13. oktober 2015 om fastlæggelse af den holdning, der skal indtages på Den Europæiske Unions vegne i det blandede udvalg, der er nedsat ved aftalen mellem Den Europæiske Union og Republikken Armenien om lettelse af udstedelsen af visa, for så vidt angår vedtagelsen af dets forretningsorden

text:
               17.10.2015

               DA

               Den Europæiske Unions Tidende

               L 273/9

         RÅDETS AFGØRELSE (EU) 2015/1860
   af 13. oktober 2015
   om fastlæggelse af den holdning, der skal indtages på Den Europæiske Unions vegne i det blandede udvalg, der er nedsat ved aftalen mellem Den Europæiske Union og Republikken Armenien om lettelse af udstedelsen af visa, for så vidt angår vedtagelsen af dets forretningsorden
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 77, stk. 2, litra a), sammenholdt med artikel 218, stk. 9,
   under henvisning til Rådets afgørelse 2013/628/EU af 22. oktober 2013 om indgåelse af aftalen mellem Den Europæiske Union og Republikken Armenien om lettelse af udstedelsen af visa (1),
   under henvisning til forslag fra Europa-Kommissionen, og
   ud fra følgende betragtninger:

               (1)

               Aftalen mellem Den Europæiske Union og republikken Armenien om lettelse af udstedelsen af visa (2) (»aftalen«) trådte i kraft den 1. januar 2014.

               (2)

               Ifølge aftalens artikel 12 skal der nedsættes et blandet ekspertudvalg (»udvalget«).

               (3)

               Ifølge aftalens artikel 12, stk. 4, skal udvalget selv fastsætte sin forretningsorden.

               (4)

               Det er derfor hensigtsmæssigt at fastlægge den holdning, der skal indtages på Unionens vegne i udvalget, for så vidt angår vedtagelsen af dets forretningsorden —

         VEDTAGET DENNE AFGØRELSE:
   Artikel 1
   1.   Den holdning, der skal indtages på Den Europæiske Unions vegne i det blandede udvalg, der er nedsat i henhold til aftalen mellem Den Europæiske Union og Republikken Armenien om lettelse af udstedelsen af visa, for så vidt angår vedtagelsen af dets forretningsorden, baseret på det udkast til afgørelse truffet af det blandede udvalg, der er knyttet til nærværende afgørelse.
   2.   Mindre tekniske ændringer af udkastet til afgørelse kan vedtages af repræsentanter for Unionen i det blandede udvalg uden yderligere afgørelse truffet af Rådet.
   Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 13. oktober 2015.

            På Rådets vegne

         J. ASSELBORN

            Formand

      (1)  EUT L 289 af 31.10.2013, s. 1.

      (2)  EUT L 289 af 31.10.2013, s. 2.

      UDKAST
      AFGØRELSE Nr. …/2015 VEDTAGET AF DET BLANDEDE UDVALG NEDSAT VED AFTALEN MELLEM DEN EUROPÆISKE UNION OG REPUBLIKKEN ARMENIEN OM LETTELSE AF UDSTEDELSEN AF VISA
      af …
      om vedtagelse af udvalgets forretningsorden
      DET BLANDEDE UDVALGET HAR —
      under henvisning til aftalen mellem Den Europæiske Union og Republikken Armenien om lettelse af udstedelsen af visa (»aftalen«), særlig artikel 12, stk. 4, og
      under henvisning til, at aftalen trådte i kraft den 1. januar 2014 —
      VEDTAGET DENNE AFGØRELSE:
      Artikel 1
      Formandskab
      Formandskabet for det blandede udvalg (»udvalget«) varetages i fællesskab af en repræsentant for Den Europæiske Union og en repræsentant for Republikken Armenien.
      Artikel 2
      Udvalgets opgaver
      1.   I overensstemmelse med aftalens artikel 12, stk. 2, har udvalget navnlig til opgave at:

                  a)

                  overvåge gennemførelsen af aftalen

                  b)

                  fremsætte forslag til ændringer af eller tilføjelser til aftalen

                  c)

                  bilægge tvister, som opstår i forbindelse med fortolkning eller anvendelse af aftalens bestemmelser.

            2.   Udvalget kan vedtage henstillinger med retningslinjer eller bedste praksis som en hjælp til gennemførelsen af aftalen.
      Artikel 3
      Møder
      1.   Udvalget mødes, når det er nødvendigt, efter anmodning fra en af parterne og mindst én gang om året.
      2.   Parterne skiftes til at være vært for mødet, medmindre andet aftales.
      3.   Formændene indkalder til møderne i udvalget.
      4.   Formændene fastsætter en dato for mødet og fremsender de nødvendige dokumenter i så god tid, at parterne har tilstrækkelig tid til at forberede sig, om muligt 14 dage før mødet.
      5.   Den part, der er vært for mødet, sørger for den praktiske tilrettelæggelse.
      Artikel 4
      Delegationer
      1.   Mindst syv dage før hvert møde underretter parterne hinanden om den forventede sammensætning af deres delegation.
      2.   Den Europæiske Union repræsenteres af Kommissionen bistået af eksperter fra medlemsstaterne.
      Artikel 5
      Dagsorden for møderne
      1.   Formændene opstiller en foreløbig dagsorden for hvert møde senest 14 dage før mødet. På den foreløbige dagsorden optages de punkter, som den ene eller den anden af formændene senest 14 dage før mødet har modtaget anmodning om at sætte på dagsordenen.
      2.   Hver part kan tilføje punkter på den foreløbige dagsorden på et hvilket som helst tidspunkt forud for mødet, hvis den anden part er enig heri. Anmodninger om optagelse af punkter på den foreløbige dagsorden fremsættes skriftligt og skal så vidt muligt imødekommes.
      3.   Den endelige dagsorden vedtages af medformændene ved begyndelsen af hvert møde. Punkter, der ikke er optaget på den foreløbige dagsorden, kan optages på den endelige dagsorden, hvis parterne er enige herom, og anmodninger herom skal så vidt muligt imødekommes.
      Artikel 6
      Mødereferat
      1.   Et udkast til mødeprotokol udarbejdes hurtigst muligt af formanden fra den part, der er vært for mødet.
      2.   Mødeprotokollen skal som hovedregel indeholde følgende for hvert punkt på dagsordenen:

                  a)

                  dokumentation forelagt udvalget

                  b)

                  erklæringer, som parterne anmoder om at få optaget, og

                  c)

                  afgørelser, henstillinger og konklusioner om konkrete punkter.

            3.   Mødereferatet skal også indeholde navnene på personerne i de deltagende delegationer med angivelse af det ministerium, det organ eller den institution, som de repræsenterer.
      4.   Mødereferatet godkendes af udvalget på det efterfølgende møde.
      Artikel 7
      Udvalgets afgørelser og henstillinger
      1.   Udvalget træffer afgørelse efter fælles overenskomst mellem de to parter.
      2.   Udvalgets afgørelser benævnes »afgørelser« efterfulgt af et løbenummer og en beskrivelse af deres emne. Datoen for, hvornår afgørelsen får virkning, angives ligeledes. Afgørelserne underskrives af udvalgets repræsentanter, som er bemyndiget til at handle på parternes vegne. Afgørelserne udfærdiges i to eksemplarer, og begge udgaver er lige autentiske.
      3.   Stk. 1 og 2 finder tilsvarende anvendelse på udvalgets henstillinger.
      Artikel 8
      Udgifter
      1.   Hver part er ansvarlig for de udgifter, den pådrager sig som følge af deltagelsen i udvalgets møder, herunder udgifter til personale, rejser og dagpenge samt udgifter til porto og telekommunikation.
      2.   Alle andre udgifter, der opstår i forbindelse med tilrettelæggelsen af møderne afholdes som udgangspunkt af den part, der er vært for mødet.
      Artikel 9
      Administrative procedurer
      1.   Medmindre udvalget beslutter andet, er udvalgets møder ikke offentlige.
      2.   Udvalgets referater og dokumenter behandles som fortrolige.
      3.   Efter aftale mellem de to formænd kan der indbydes andre deltagere end parternes og medlemsstaternes tjenestemænd, og disse deltagere er omfattet af de samme krav om fortrolighed.
      4.   Parterne kan afholde offentlige orienteringsmøder eller på anden måde oplyse interesserede medlemmer af offentligheden om resultaterne af udvalgets møder.
      Artikel 10
      Ikrafttræden
      Denne afgørelse træder i kraft på dagen for vedtagelsen.

               For Den Europæiske Union

               På Republikken Armeniens vegne

      FÆLLES ERKLÆRING TIL FORRETNINGSORDENEN
      For at sikre en fortsat harmoniseret og korrekt gennemførelse af aftalen holder Republikken Armenien, medlemsstaterne og Europa-Kommissionen uformel kontakt mellem de formelle møder i det blandede udvalg for at behandle hastende sager. De rapporterer på det efterfølgende møde i det blandede udvalg om disse emner og uformelle kontakter.